Alates 2011 a jaanuari VD-st saab kinnitamata VD-le andmeridu soovi korral failist laadida.

Faili formaat peab olema xml.

XSD kirjeldus

  
Element	Sisu	Info	
DeklareerijaKood	registrikood või FIE isikukood	Kohustuslik, string(11)	
PerioodAasta	Periood -> aasta	Kohustuslik, number(4)	
PerioodKuu	Periood -> kuu	Kohustuslik, number(2) [võimalikud väärtused 1-12]	
AruandeRead	Ühendusesisese käibearuande ridade juurelement	Kohustuslik	
AruandeRida	Ühe aruande rea juurelement	Kohustuslik	
aruandeRida. Kmkrkood + elemendi atribuudiks on riik
Näide: <kmkrKood riik=“EE“> 123456789012</krmkrKood>	Ostja käibemaksukohustuslasena registreerimise number ja riik	Kohustuslik, string(12), atribuut riik on samuti kohustuslik, string(2)	
aruandeRida. Kaup	Kaupade maksustatav väärtus (summa täiseurodes)	Number(20)	
aruandeRida. Kolmnurktehing	Kolmnurktehing (summa täiseurodes)	Number(20)	
aruandeRida. TeenusteMyyk	Teenuste müük (summa täiseurodes)	Number(20)	
·         aruandeRida korral on vähemalt 1 summa kohustuslik (kaup, kolmnurktehing või teenusteMyyk)

Kinnitamata VD-le andmeridade failist laadimise kirjeldus

1) Alustada VD deklaratsiooni esitamist.
Selleks vajutada ‘Lisa uus kuu deklaratsioon’ ja valida periood (aasta ja kuu) 
Kuvatakse teade, et deklaratsioon on loodud.
Vajutada deklaratsioonide loetelus äsja loodud deklaratsiooni järel lingil ‘Paranda’.

2) Kinnitamata deklaratsioonil on alates 2011. a jaanuari VD-st ridade lisamiseks 2 linki

Lisa uued kirjed – ridade lisamine käsitsi
Laadi andmed failist – ridade laadimiseks failist 

3) Laadi andmed failist

Kui olete valinud faili, mida soovite laadida ja vajutanud ‘Salvesta’ kontrollib süsteem kõigepealt, et 
- fail oleks xml-formaadis ja vastaks XSD-le.
- päises oleksid õiged andmed, s.t. deklareerija kood, aasta ja kuu failis oleksid õiged. 

Kui need kontrollid on edukalt läbitud, algab andmeridade laadimine.

Faili laadimisel kirjutatakse üle kõik varem laaditud või käsitsi sisestatud aruanderead.

Kui faili formaat või päis on vigane,  väljastatakse veateated faili formaadis või päises esinenud vigade kohta ja laadimine katkestatakse.

xml tuleb parandada ja alustada laadimist uuesti.
  
Andmeridade laadimise käigus kontrollitakse andmeridade sisu.
Vigased read märgistatakse ja laadimise lõppedes kuvatakse info vigaste ridade kohta. 
Kui ühe ostja KMKR kood esineb mitu korda, kuvatakse veateates registrikoodi järel rea number.
Näiteks 421555441 [45] näitab, et 45-l real on antud kood korduvalt.

Nende ridade alguses, kus ostja KMKR number ei vasta struktuurile, esineb korduvaid ostja KMKR numbreid või summa(d) puuduvad, on sõna ’Vead’. 

Vea tekst kuvatakse, kui vajutada  vigase rea järel oleval nupul ‘Muuda’. 

4) Peale andmeridade laadimist ja andmete kontrollimist/täiendamist/parandamist tuleb deklaratsioon salvestada nupuga `Salvesta deklaratsioon` ja seejärel kinnitada nupuga ‘Kinnita deklaratsioon’. 
Vigadega deklaratsiooni kinnitada ei saa.
 
Kinnitatud deklaratsiooni enam muuta ei saa.